**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 24**

**На 07 октомври 2015 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по входяща поща

*докладчик: Екатерина Янева*

1. Разни

*докладчик: Екатерина Янева*

**ПРИСЪСТВАХА:** Екатерина Янева, Мариана Гърдева, Недялко Савов, Драгомир Димитров, Кристина Генова, Весела Караманова, Станка Раданова, Мирослава Янева, Светла Кирилова, Младенка Николова

**ОТСЪСТВАХА:** Мехмед Мехмедов

Заседанието бе открито в 17:00ч. и председателствано от Г-жа Екатерина Янева – председател на комисията.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми колеги, в залата присъстват 10 членове на комисията, имаме необходимия кворум за провеждане на днешното заседание.

Предлагам колегата Савов за преброител при поименно гласуване.

Който е съгласен с така направеното предложение моля да гласува.

Гласували **За** – 10 членове: Екатерина Янева, Мариана Гърдева, Недялко Савов, Драгомир Димитров, Кристина Генова, Весела Караманова, Станка Раданова, Мирослава Янева, Светла Кирилова, Младенка Николова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Колеги предлагам днешното заседание да протече със следния дневен ред: 1. Доклад по входяща поща. 2. Разни.

Имате ли предложения и допълнения към предложения дневен ред? Няма предложения. Който е съгласен с така предложения дневен ред, моля да гласува.

**НЕДЯЛКО САВОВ:** Гласували **За** – 10 членове: Екатерина Янева, Мариана Гърдева, Недялко Савов, Драгомир Димитров, Кристина Генова, Весела Караманова, Станка Раданова, Мирослава Янева, Светла Кирилова, Младенка Николова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** *По т. 1 от дневния ред:* Доклад по входяща поща

Колеги, днес е постъпила жалба, от Илия Димов Бързаков, относно нерегламентирано разлепване на агитационни материали, в която се твърди, че без разрешение от собственика на павилион намиращ се в к-с „Г.Бенковски“, южно от блок 18 на един от намиращите се там павилиони, боядисан в жълто са разлепени агитационни материали в подкрепа на издигнатите от местна коалиция „ ЕДИННИ ЗА ЯМБОЛ“ кандидати за кмет и за общински съветници на 25 октомври 2015г. Подател на жалбата е самият собственик на павилиона, според отразеното в нея. Жалбоподателят Илия Димов Бързаков моли ОИК Ямбол да предприеме необходимите по закон действия за премахването на поставените без негово разрешение агитационни материали.

За извършване на проверка по сочените в жалбата обстоятелства опредялям колегите Станка Раданова, Драгомир Димитров и Младенка Николова и Мехмед Мехмедов.За целта посочените колеги следва да посетят посочено в жалбата място, след което да докладват на комисията за установеното от тях.

**МАРИАНА ГЪРДЕВА:** Трябва да се установи дали лицето повдигнало жалбата е собсвеник на имота, тъй като към нея не е приложен документ за собственост.

**ПРЕДСЕДАТЕЛЯТ ЕКАТЕРИНА ЯНЕВА:** В жалбата е посочен телефон за връзка с лицето подало жалбата, затова колегите докладчици по нея да се свържат с него, за да го уведомят, че следва да представи такъв документ. След проверката, докладчиците следва да подготвят проект за решение по основателността на жалбата, който ще разгледаме на заседанието ни утре 08.10.2015г.

В 17:15 влиза в заседание членът на ОИК Ямбол – Мехмед Мехмедов.

**ПРЕДСЕДАТЕЛ ЕКАТЕРИНА ЯНЕВА:** Колеги, продължаваме със следващата *точка 2 от дневния ред* Разни

Колеги, днес общинската администрация ме уведоми, че няма да има подвижна СИК в община Ямбол, за което обстоятелство официално ще получим уведомление от тях.

Колеги, бих искала да обърнем внимание на решение 1549-МИ на ЦИК от 27.08.2015г., относно гласуване на избиратели с увредeно зрение или със затруднения в придвижването в изборите за общински съветници и за кметове на 25 октомври 2015 г. Съгласно визираното решение ние като комисия следва да вземем решение, с което да определим секция на първия етаж (партер), която е с най-малък брой избиратели по избирателен списък, за гласуване на избиратели с увредeно зрение или със затруднения в придвижването. Това се отнася, когато в сграда с повече от един етаж, има секции на горни етажи. В тази връзка ще трябва да изискаме от общинската администрация да ни представи справка, от която да е видно, кои секции се помещават на различни етажи в една сграда. За това утре сутринта дежурните да подготвят проект на писмо до общинската администрация.

**СВЕТЛА КИРИЛОВА:** В тази насока искам да напомня, че съгласно чл.234, ал.1 от ИК, че седем дни преди изборния ден следва да оповестим по подходящ начин чрез средствата за масово осведомяване мерките, на избирателите с увредено зрение или със затруднения в придвижването да гласуват.

**ПРЕДСЕДАТЕЛ ЕКАТЕРИНА ЯНЕВА:** Друго колеги, което трябва да обсъдим е провеждане на обученията на СИК. Трябва да се насочим към дати в които ще проведем обученията и да уточним дали залата на общината е свободна на избраните от нас дати. В момента текат разискванията от ЦИК на методическите указания час ІІ. След като бъдат приети и бъдат определени звената за обучение на ОИК по области и съответните дати за провеждането им, ние ще можем конкретно вече да си определим дати за обученията на СИК, които ще проведем. На този етап считам, че 15 и 16 октомври са подходящи дати за това.

**МАРИАНА ГЪРДЕВА**: Може още от сега да определим обучителите.

**ПРЕДСЕДАТЕЛ ЕКАТЕРИНА ЯНЕВА**: Считам, че още има време за това,но поне вече можем да мислим в тази посока. Колеги помислете си и вие, кой има желание да обучава.

Нещо друго да обсъдим колеги? Няма так ли да разбирам?

Добре колеги, закривам днешното заседание и насрочвам следващо заседание за 08.09.2015г. от 17:00ч.

Заседанието е закрито в 18:05ч.

ПРЕДСЕДАТЕЛ: Екатерина Янева

СЕКРЕТАР: Недялко Савов